साईं भक्त ना त गंगा में नहाए, ना शादी-बियाह के रस्म-रिवाज माने - शंकराचार्य
नई दिल्ली - स्वामी शंकराचार्य स्वरूपानंद सरस्वती साईं भक्त प फेरु से हमला बोलत कहले कि साईं भक्त के गंगा में ना नहाए के चाही अवुरी नाही राम के नाम लेबे के चाही। उ आगे कहले कि शादी-बियाह के रस्म-रिवाज के भी छोड़ देबे के चाही। मालूम रहे कि एकरा से पहीले शंकराचार्य कहले रहन कि साईं के पूजा हिंदू धर्म के खिलाफ बाटे।
स्वामी शंकराचार्य के एह तरे के बयान से लोग में आक्रोश पैदा हो गईल अवुरी बनारस में लोग उनुकर पुतला बना के फूंकले अवुरी बयान वापस लेबे के मांग कईले।
शिरडी में स्वामी शंकराचार्य के धार्मिक भावना भड़कावे के खिलाफ केस दर्ज हो गईल। एकरा बाद भी शंकराचार्य साईं पूजा के विरोध में दिहल बयान प अड़ल रहले रहे।
अखिल भारतीय अखाड़ा परिषद के अध्यक्ष अवुरी हनुमानगढ़ी के महंत ज्ञानदास, शंकराचार्य के बयान एह प नाराजगी जतावत कहले कि शंकराचार्य के यादास्त कमजोर हो गईल बा एह से सरकार के चाही कि जेतना जल्दी हो सके उनुका के जेल में बंद क देबे।
ज्ञानदास, कहले कि शंकराचार्य के बयान धार्मिक ना बलुक लोग के जात-पात में बाटे वाला बा। उ कहले कि अगर लोग के साईं में आस्था अवुरी विश्वास बा त केहु के का जाता? उ आगे ज़ोर देत कहले कि, शंकराचार्य सोना-चाँदी के सिंहासन प बईठ के खुद आपन आरती उतरवावेले।
bho_Deva bho_Deva bho_Deva bho_Deva bho_Deva bho_Deva